stanford-oval/wikipedia huggingface dataset:
הרלד שמיד
קריירה ספורטיבית > 1977

בתחרויות גביע העולם של התאחדות האתלטיקה הבין-לאומית שנערכו בדיסלדורף, גרמניה המערבית זכה שמיד, יחד עם נבחרת הרצים של מערב גרמניה, במדליית זהב בריצת 4X400 מטר בתוצאה של 3:10.34 דקות לפני נבחרת אירופה (3:02.47 דקות) ונבחרת אמריקה (3:02.66 דקות). בהמשך זכה שמיד גם במדליית ארד בריצת 400 מטר משוכות בתוצאה של 48.85 שניות אחרי אדווין מוזס מארצות הברית (47.58 שניות) פולקר בק (אנ') ממזרח גרמניה (48.83 שניות).
קריירה ספורטיבית > 1978

באליפות אירופה באתלטיקה שנערכה בפראג, צ'כוסלובקיה זכה שמיד במדליית זהב בריצת 400 מטר משוכות בשיא תחרויות של 48.51 שניות לפני דימיטרי סטוקלוב (אנ') (49.72 שניות) ווסילי ארכיפנקו (49.77 שניות) שניהם מברית המועצות. בהמשך זכה במדליית זהב נוספת, יחד עם נבחרת מערב גרמניה, בריצת 4X400 מטר בשיא אליפות של 3:02.03 דקות לפני נבחרת פולין (3:03.62 דקות) ונבחרת צ'כוסלובקיה (3:03.99 שניות)
קריירה ספורטיבית > 1979

בתחרויות גביע העולם של התאחדות האתלטיקה הבין-לאומית שנערכו במונטריאול, קנדה זכה שמיד במדליית כסף בריצת 400 מטר משוכות בתוצאה של 48.71 שניות אחרי אדווין מוזס מארצות הברית (47.53 שניות) ולפני וסילי ארכיפנקו מברית המועצות (48.97 שניות). בהמשך זכה במדליית כסף נוספת, יחד עם נבחרת אירופה, בריצת 4X400 מטר בתוצאה של 3:00.80 דקות אחרי נבחרת ארצות הברית (3:00:70 דקות) ולפני נבחרת אפריקה (3:01.22 דקות).
באוניברסיאדה שנערכה במקסיקו סיטי, מקסיקו זכה שמיד במדליית זהב בריצת 400 מטר בתוצאה של 44.98 שניות לפני פרנץ-פיטר הופמייסטר(אנ') ממערב גרמניה (45.12 שניות) וולטר מקקוי (אנ') מארצות הברית (45.90 שניות).
קריירה ספורטיבית > 1980

עקב החרם על אולימפיאדת מוסקבה לא השתתף שמיד, יחד עם נבחרת מערב גרמניה, באולימפיאדה.
קריירה ספורטיבית > 1982

באליפות אירופה באתלטיקה שנערכה באתונה, יוון זכה שמיד במדליית זהב בריצת 400 מטר משוכות בשיא אליפות, שיא לאומי ושיא אישי של 47.48 שניות לפני אלכסנדר יאטסביץ' (אנ') מברית המועצות (48.60 שניות) ואווה אקרמן (אנ') ממזרח גרמניה (48.64 שניות).
כמו כן זכה שמיד במדליית זהב נוספת, יחד עם נבחרת מערב גרמניה, בריצת 4X400 מטר בשיא אליפות של 3:00.51 דקות לפני נבחרת בריטניה (3:00.68 דקות) ונבחרת ברית המועצות (3:00.80 דקות)
קריירה ספורטיבית > 1983

באליפות העולם באתלטיקה שנערכה בהלסינקי, פינלנד זכה שמיד במדליית כסף בריצת 400 מטר משוכות בתוצאה של 48.61 שניות אחרי אדווין מוזס מארצות הברית (47.50 שניות) ולפני אלכסנדר קרלוב (אנ') מברית המועצות (49.03 שניות)
כמו כן זכה שמיד במדליית כסף נוספת, יחד עם נבחרת מערב גרמניה, בריצת 4X400 מטר בתוצאה של 3:01.83 דקות אחרי נבחרת ברית המועצות (3:00.79 דקות) ולפני נבחרת בריטניה (3:03.53 דקות).
קריירה ספורטיבית > 1984

באולימפיאדת לוס אנג'לס זכה שמיד במדליית ארד בריצת 400 מטר משוכות בתוצאה של 48.19 שניות אחרי אדווין מוזס (47.75 שניות) ודני האריס (48.13 שניות) שניהם מארצות הברית.
קריירה ספורטיבית > 1985

בתחרויות גביע העולם של התאחדות האתלטיקה הבין-לאומית שנערכו בקנברה, אוסטרליה זכה שמיד במדליית ארד בריצת 400 מטר משוכות בתוצאה של 48.83 שניות אחרי (אנ') מארצות הברית (48.42 שניות) ואלכסנדר ואסילאיב (אנ') מברית המועצות (48.61 שניות).
קריירה ספורטיבית > 1986

באליפות אירופה באתלטיקה שנערכה בשטוטגרט, מערב-גרמניה זכה שמיד במדליית זהב בריצת 400 מטר משוכות בתוצאה של 48.95 שניות לפני אלכסנדר ואסילאיב (אנ') מברית המועצות (48.76 שניות) וסוון ניילאנדר (אנ') משוודיה (49.38 שניות).
באותה אליפות זכה, יחד עם נבחרת מערב גרמניה, במדליית כסף בריצת 4X400 מטר בשיא לאומי של 3:00.17 דקות אחרי נבחרת בריטניה שקבעה שיא אליפות (2:59.84 דקות) ולפני נבחרת ברית המועצות (3:00.47 דקות).
קריירה ספורטיבית > 1987

באליפות העולם באתלטיקה שנערכה ברומא, איטליה זכה שמיד במדליית ארד בריצת 400 מטר משוכות בתוצאה של 47.48 שניות (שווה לשיאו האישי) אחרי אדווין מוזס בשיא אליפות של 47.46 שניות ודני האריס (47.48 שניות) שניהם מארצות הברית. ריצה זו נחשבת על ידי פרשני הספורט כאחת הריצות הצמודות והאיכותיות בעולם
קריירה ספורטיבית > 1988

באולימפיאדת סיאול סיים שמיד במקום השביעי בריצת 400 מטר משוכות בתוצאה של 48.76 שניות.
פרסים והוקרה

ספורטאי השנה בגרמניה (1979, 1987)
פרס רודולף הארביג למצטיינים בספורט (אנ') (1987)
עיטור הכבוד של הרפובליקה הפדרלית הגרמנית (1989)
היכל התהילה של ספורטאי גרמניה (אנ') (2016)
פרס כתבי ועיתונאי הספורט בגרמניה (גר') (2018)
משפחתו

ב-1982 נישא שמיד לאתלטית הפולניה אליזבט ראבשטיין (אנ') ולזוג נולדו 2 ילדים (אלכסנדר וביאנקה).
הערות שוליים

↑  הרלד שמיד, באתר פרויקט "להפוך ילדים לחזקים"
↑  ב-1982 היה שיא אישי זה השני בטיבו בעולם. שמיד חזר על שיא זה ב-1984. נכון ל-2023 שיא לאומי זה עדיין לא נשבר
↑  ריצת הסיום באליפות העולם, רומא 1987, באתר espn.com
↑  הרלד שמיד, באתר "היכל התהילה של גרמניה"
↑  אחותה של אליזבט היא האתלטית גרזינה ראבשטיין(אנ')
| --- | --- |
בקרת זהויות :  GND: 118079905  World Athletics: 14345903  ISNI: 0000 0000 5534 4960  NKC: jn19990007651  NTA: 168396181  VIAF: 37703993   WorldCat (עם VIAF): 37703993
ואדי א-ניס (כדורגל)

מועדון ספורט טראג'י ואדי א-ניס (בערבית: نادي ترجي واد النيص يالرياضي) היא קבוצת כדורגל מהכפר ואדי א-ניס, שמדרום לבית לחם, המשחקת בליגת העל הפלסטינית. בשנת 2020/2021 הקבוצה ירדה לליגה השנייה. לאחר שנה בליגת המשנה (الدوري الاحترف الجزئي) חזרה הקבוצה לליגת העל.
היסטוריה

מועדון ואדי א-ניס הוקם בשנת 1984, על ידי תושב הכפר יוסוף אבו חאמד ו-12 בניו, על מנת שתייצג את הכפר בליגה הפלסטינית.
בתקופת האינתיפאדה הראשונה תחרות הליגה הפלסטינית הופסקה למשך חמש שנים אך הקבוצה והמשיכה להתאמן ולהתפתח. בשנת 2000, הדהימה הקבוצה בניצחון בגביע פלסטין, הקבוצה התפרסמה והצליחה לממן את בניית בית הספר והמסגד בכפר, ולהביא חשמל לתושביו. למרות המעבר של ליגת העל הפלסטינית למתכונת מקצוענית החל מעונת 2011–2010, בקבוצה משחקים עד היום בעיקר תושבי הכפר. נכון לשנת 2015, מתוך שנים-עשר האחים שייסדו אותה שישה עדיין משחקים ופעילים בה, והשאר הם אחיינים ובני דודים. משחקי הקבוצה משודרים בשידור ישיר בטלוויזיה הפלסטינית.
אצטדיון

הקבוצה משחקת באצטדיון אל-ח'דר הממוקם צמוד לכביש 60 בסמוך לכניסה למנהרות של "כביש המנהרות". באצטדיון כ-8,000 מקומות ישיבה.
הישגים

אליפות ליגת העל הפלסטינית
1998-99
2008-09
2013-14
גביע פלסטין
2000
2007-08
2008-09
הערות שוליים

1 2   מוחמד דרארמה, סיפור ההצלחה של ואדי א-ניס: משפחת לוזון של הכדורגל הפלסטיני, באתר הארץ, 15 בינואר 2014
↑  אלעד שלו, ‏זה הזמן לשנות את המצב, ראיון עם במאי פרויקט ספורט אחמד ברגותי, באתר "סרט", 12 ביולי 2015
ערך זה הוא קצרמרבנושא הרשות הפלסטינית ובנושא מועדוני כדורגל. אתם מוזמנים לתרום לוויקיפדיה ו.
התמכרות לפורנוגרפיה

התמכרות לפורנוגרפיה (באנגלית: Pornography addiction) היא התכונה המסתמנת בצריכה כפייתית ומוגזמת של פורנוגרפיה, הגורמת להשלכות שליליות בחיי האדם במגוון תחומים כגון רווחה פסיכולוגית, רגשית וחברתית. התמכרות זו באה לידי ביטוי בחוסר יכולת לשלוט בדחף לצפות בפורנוגרפיה, השקעה מוגזמת של זמן ומשאבים בהתנהגות זו וחווית מצוקה או פגיעה עקב צריכת חומר פורנוגרפי.
חילוקי דעות

ישנו ויכוח על ההגדרה להתמכרות לפורנוגרפיה ועל הקיום של התופעה בכלל. התמכרות לפורנוגרפיה לא נמצאת ב-DSM 5 כהפרעה רשמית. קיימות הגדרות שונות, כאשר חלקן מתמקדות בהתנהגות אובייקטיבית בעקבות ההתמכרות לפורנוגרפיה וכאלו אשר מתמקדות בחוויה הסובייקטיבית ובתחושות של אותו האדם המכור לפורנוגרפיה.
במהדורה ה-11 של הסיווג הסטטיסטי הבינלאומי של מחלות ובעיות בריאות קשורות (ICD-11) התמכרות לפורנוגרפיה היא שימוש בלתי נשלט, חוזר ומתמשך בפורנוגרפיה. התמכרות זו מלווה במצוקה משמעותית מבחינה קלינית ופגיעה תפקודית בכל תחומי החיים של האדם כגון תפקוד בעבודה ובחיי החברה שלו. בנוסף, המהדורה העדכנית ביותר של ה-ICD מדגישה כי מצוקה הנובעת רק מאי הסכמה מוסרית כלפי פורנוגרפיה אינה מספיקה כדי לאבחן שימוש בעייתי בפורנוגרפיה. ההגדרה מתיישרת עם הנחיות האבחון של הפרעת התנהגות מינית כפייתית (CSBD).
הבדלים מגדריים ותרבותיים בהתמכרות לפורנוגרפיה

נמצאו הבדלים ניכרים בצריכת תכנים פורנוגרפיים בין מגדרים ותרבויות אך לא בין נטיות מיניות שונות. גברים דיווחו על הרמות הגבוהות ביותר של שימוש בפורנוגרפיה לעומת נשים. אותם גברים צפו בפורנוגרפיה מגוונת, כלומר נשים וגברים המצולמים יחד ולא פורנוגרפיה להט"בית. הבדל זה יכול להיות מיוחס לאינדיבידואל או להבדלים חברתיים. ההבדלים האינדיבידואלים באים לידי ביטוי בכך שאותם גברים הצופים בפורנוגרפיה נוטים להיות יותר אימפולסיביים. ההבדלים החברתיים מתבטאים בכך שהחברה מקבלת את העובדה כי יש מגדרים מסוימים הצופים בפורנוגרפיה. בנוסף קיימים הבדלים בין מדינות, וההשערה שההבדלים בין מדינות עשויה להתייחס להבדלים תרבותיים הנוגעים לשימוש בפורנוגרפיה ומיניות., לדוגמה בתרבויות שמרניות יותר ההשפעה של הפורנוגרפיה על אותו אדם היא גבוהה יותר בעקבות חוסר החשיפה של אותה תרבות למיניות עצמה.
השפעות ונזקים הנגרמים מהתמכרות לפורנוגרפיה

התמכרות לפורנוגרפיה עלולה להשפיע על האדם באופן מזיק במספר היבטים שונים בחייו. בפן האישי, התמכרות זו יכולה להוביל לחוסר אמון הולך וגובר לגבי המסוגלות לנהל את החיים בצורה יעילה אשר לעיתים מלווה בתחושה עמוקה של בושה ובירידה ניכרת בהערכה העצמית. רגשות שליליים אלו עלולים לזלוג לחיים החברתיים ולגרום לתחושות מוגברות של בידוד ודיסוציאציה הפוגעות בהסתגלות החברתית וביכולת לשמור על מערכות יחסים בריאות. ההשלכות על מערכות יחסים רומנטיות בפרט נובעות, בין השאר, מתפקוד חברתי לקוי, ציפיות לא מציאותיות של חיי המין וכן מהופעתן של בעיות מיניות המתפתחות בעקבות התמכרות זו. בנוסף שימוש מוגזם בפורנוגרפיה עשוי לגרום לקשיי ריכוז משמעותיים בעבודה או במהלך הלימודים וכתוצאה מכך עלולה להיות ירידה בביצועיי האדם בתחומים אלו. יתרה מזאת, התמכרות לפורנוגרפיה יכולה לפגוע גם בתחום הפיננסי, הקשיים שהאדם חווה בעקבות התמכרות זו עלולים להוביל להזנחת אחריות ואף לחובות כספיות. בסופו של דבר, ההשפעות המצטברות הנובעות מכך עלולות לגרום לפגיעה ואף אובדן של מערכות יחסים, זהות עצמית ורווחה כללית.
דרכי הטיפול > טיפול קוגניטיבי-התנהגותי

היא גישה טיפולית בשימוש נרחב לטיפול בין היתר בהתנהגויות ממכרות, כולל התמכרות לפורנוגרפיה. במקרה זה, מטרת הטיפול ב־CBT היא לעזור לאנשים לזהות ולאתגר מחשבות ואמונות מעוותות הקשורות לצריכת פורנוגרפיה. על ידי לימוד אסטרטגיות התמודדות ופיתוח התנהגויות בריאות יותר, אנשים יכולים להפחית את הסתמכותם על פורנוגרפיה ולנהל טריגרים שמובילים לצפייה כפייתית.
דרכי הטיפול > טיפול בקבלה ומחויבות

הדרך לטיפול בהתמכרות לפורנוגרפיה היא בהתמקדות בקבלת חוויות פנימיות, כגון דחפים ורגשות, ללא שיפוט תוך מחויבות לשינוי התנהגות המותאם לערכים האישיים. על ידי טיפוח וגמישות פסיכולוגית, אנשים יכולים לפתח מערכת יחסים בריאה יותר עם פורנוגרפיה ולהפחית התנהגויות צפייה כפייתיות.
דרכי הטיפול > התערבויות מבוססות על מיינדפולנס

אסטרטגיות מיינדפולנס, כגון מדיטציות ותרגולי מודעות, הראו הבטחה בסיוע ליחידים לנהל תשוקה והתנהגויות אימפולסיביות הקשורות להתמכרות לפורנוגרפיה. על ידי הגברת המודעות לטריגרים, התערבויות מיינדפולנס יכולות לתמוך באנשים בשבירת מעגל השימוש בפורנוגרפיה כפייתית.
דרכי הטיפול > התערבויות תרופתיות

ישנם מחקרים החוקרים את השימוש בתרופות, כגון נלטרקסון ופארוקסטין, בטיפול בפורנוגרפיה. נלטרקסון, אנטגוניסט לאופיואידים, עשוי לסייע בהפחתת התשוקות והתנהגויות כפייתיות הקשורות להתמכרות לפורנוגרפיה. Paroxetine, מעכב ספיגה חוזרת של סרוטונין סלקטיבי (SSRI), נחקר גם על יעילותו הפוטנציאלית בניהול שימוש בעייתי בפורנוגרפיה.
דרכי הטיפול > טיפול זוגי

הסקירה מזכירה את היישום של טיפול מבני בטיפול בזוגות המתמודדים עם התמכרות לפורנוגרפיה. גישות טיפול זוגי מתמקדות בטיפול בדינמיקה בין-אישית, דפוסי תקשורת ובעיות אינטימיות שעשויות לתרום להתמכרות לפורנוגרפיה בתוך מערכת יחסים הזוגית. על ידי שיתוף בני הזוג בתהליך הטיפול, אנשים עם התמכרות לפורנו יכולים לקבל תמיכה ולטפל באתגרים הבסיסיים של מערכת היחסים.
דרכי הטיפול > טיפול קבוצתי

תוכנית שנים עשר הצעדים - קבוצה ברוח תוכנית 12 צעדים של 'סקסוהוליסטים אנונימיים' מציעים פתרון כולל. בתוכנית מקבל כל מכור גישה למדריך (ספונסר בשפת התכנית) שהוא למעשה מכור שהחלים וידריך את החבר החדש בפעולות שצריך לעשות כדי להחלים כמוהו. בנוסף יש את תמיכת הקבוצה והחברים לדרך.
מטא אנליזה של 35 מחקרים, שהתפרסמה בשנת 2020, מצאה שהתוכנית של AA אפקטיבית יותר מגישות אחרות לעידוד הימנעות וההחלמה מהתמכרויות שונות, כולל טיפול פסיכותרפי.
הערות שוליים

1 2 3 4 5 6  Thiago Henrique Roza, Lucas Tavares Noronha, Augusto Ossamu Shintani, Raffael Massuda, Maria Inês Rodrigues Lobato, Felix Henrique Paim Kessler, Ives Cavalcante Passos, Treatment Approaches for Problematic Pornography Use: A Systematic Review, Archives of Sexual Behavior 53, 2024-02-01, עמ' 645–672 doi: 10.1007/s10508-023-02699-z
1 2  Athena Duffy, David L. Dawson, Roshan das Nair, Pornography Addiction in Adults: A Systematic Review of Definitions and Reported Impact, The Journal of Sexual Medicine 13, 2016-05-01, עמ' 760–777 doi: 10.1016/j.jsxm.2016.03.002
1 2  Beáta Bőthe, Léna Nagy, Mónika Koós, Zsolt Demetrovics, Marc N. Potenza, International Sex Survey Consortium, Shane W. Kraus, Problematic pornography use across countries, genders, and sexual orientations: Insights from the International Sex Survey and comparison of different assessment tools, Addiction 119, 2024-05, עמ' 928–950 doi: 10.1111/add.16431
1 2  Rubén de Alarcón, Javier I. de la Iglesia, Nerea M. Casado, Angel L. Montejo, Online Porn Addiction: What We Know and What We Don’t—A Systematic Review, Journal of Clinical Medicine 8, 2019-01, עמ' 91 doi: 10.3390/jcm8010091
| --- | --- |
בקרת זהויות :  NKC: ph1050852
ויט ג'ורג'יה טביליסי

ויט ג'ורג'יה טביליסי (בגאורגית: ვიტ ჯორჯია თბილისი', ויט ג'ורג'יה תביליסי) הוא מועדון כדורגל מהעיר טביליסי, בירת גאורגיה.
היסטוריה

מועדון הכדורגל נוסד בשנת 1968 בתקופת גאורגיה הסובייטית. השם "ויט ג'ורג'יה" ניתן לקבוצה בשל העובדה שהיא מסובסדת על ידי חברת "WIT גאורגיה" (חברת בת של WIT מארצות הברית), חברה העוסקת בשיווק מוצרי מזון לבעלי חיים, כלים לטיפול בבעלי חיים ומצרכים וטרינריים בכל עבר הקווקז ומשרדיה בטביליסי.
הקבוצה הגיע לראשונה למפעל אירופי בעונת 2000/01, אז הגיעה לגביע אופ"א והוגרלה בשלה מוקדם נגד קבוצת בית"ר ירושלים מישראל כאשר המשחק בגאורגיה הסתיים בניצחון 3-0 לבית"ר והמשחק בישראל הסתיים בתיקו 1-1 ולכן הודחה מהמפעל.  בעונה שלאחר מכן, עונת 2001, השתתפה הקבוצה בגביע האינטרטוטו כאשר בשלב הראשון היא פוגשת בקבוצת ריד מאוסטריה וגוברת עליה בזכות הפרש שערי חוץ.  בשלב השני פגשה הקבוצה בקבוצת טרואה הצרפתית אך נכשלה מולה ועזבה את המפעל.
הקבוצה השתתפה בגביע האינטרטוטו גם בעונת 2002, אז הוגרלה בשלב הראשון נגד 
לוקרן מבלגיה אך נכשלה מולה.  הקבוצה חזרה לגביע האינטרטוטו גם בעונה שלאחר מכן, עונת 2003, אז הוגרלה מול קבוצת SV פאסשינג מאוסטריה אך הפסידה מולה ולא עברה לשלב הבא.
בשנת 2004 זכתה הקבוצה באליפות הגאורגית וכתוצאה מכך הגיע לשלבי המוקדמות של ליגת האלופות, אז הוגרלה בשלב המוקדם הראשון נגד קבוצת HB טורסהאבן מאיי פארו ועברה אותה.  בשלב המוקדם השני שיחקה הקבוצה מול קבוצת ויסלה קראקוב מפולין, ואחרי תבוסה ביתית 8-2 ותבוסת חוץ 3-0 יצאה מהמפעל הזה גם כן.  בעונת 2005 שיחקה הקבוצה בגביע האינטרטוטו וקיבלה בשלב הראשון אל לומבארד פאפא TFC מהונגריה והפסידה לה.
בעונת 2006/2007 השתתפה ויט ג'ורג'יה בגביע אופ"א, אז הוגרלה בשלב המוקדם הראשון נגד קבוצת ארטמדיה ברטיסלבה מסלובקיה והפסידה לה והודחה גם הפעם מהמפעל. ב-2009 זכתה שוב באליפות. בהמשך יכולת הקוצה ירדה והיא משחקת עתה (2021) בליגת משנה הגאורגית.
תארים

אליפות גאורגיה: 2004, 2009
גביע גאורגיה: 2010
השתתפה בגמר אליפות גאורגיה 2000 ונוצחה
היסטוריה

1968: נוסדה בשם "מורקינלי טביליסי"
1992: הוחלף השם ל"מועדון הכדורגל מורקינלי טביליסי"
1998: הוחלף השם ל"מועדון הכדורגל ויט ג'ורג'יה טביליסי"
ויט ג'ורג'יה באירופה

| עונה | תחרות | סיבוב | מועדון | תוצאה |
| --- | --- | --- | --- | --- |
| 2000/2001 | גביע אופ"א | סיבוב מוקדם | ישראל בית"ר ירושלים | 0-3, 1-1 |
| 2001 | גביע האינטרטוטו | סיבוב ראשון | אוסטריה ריד | 1-0, 1-2 |
|  |  | סיבוב שני | צרפת א.ס. טרואה | 0-6, 1-1 |
| 2002 | גביע האינטרטוטו | סיבוב ראשון | בלגיה לוקרן | 2-3, 2-0 |
| 2003 | גביע האינטרטוטו | סיבוב ראשון | אוסטריה SV פאסשינג | 0-1, 2-1 |
| 2004/2005 | ליגת האלופות | סיבוב ראשון | איי פארו הבנר בולטפלאג | 5-0, 0-3 |
|  |  | סיבוב שני | פולין ויסלה קרקוב | 2-8, 0-3 |
| 2005 | גביע האינטרטוטו | סיבוב ראשון | הונגריה לומבארד פאפא TFC ‏ | 1-2, 0-1 |
| 2006/2007 | גביע אופ"א | סיבוב ראשון | סלובקיה ארטמדיה ברטיסלאבה | 0-2, 2-1 |
| 2008/2009 | גביע אופ"א | סיבוב ראשון | סלובקיה ספרטק טרנבה | 2-2, 1-0 |
|  |  | סיבוב שני | אוסטריה אוסטריה וינה | ‏, 0-2 |
הערות שוליים

↑  ynet, הכר את היריבה- WIT מגרוּזיה, 23.06.00
שלמה חסיד, בית"ר ירושלים פנתה לנשיא גרוּזיה, ynet, 03.08.00
↑  ‏המשחק בגאורגיה בוטל עקב המלחמה
היריבות בין נדאל וג'וקוביץ'

היריבות בין נדאל וג'וקוביץ' היא יריבות ספורטיבית בין הטניסאים רפאל נדאל הספרדי ונובאק ג'וקוביץ' הסרבי. יריבות זו נחשבת על ידי רבים לאחת הגדולות בהיסטוריית הטניס, בשל איכות וכמות המשחקים, וקרבת הגילאים בין השניים (פער של 11 חודשים). המפגשים ביניהם לרוב מתקיימים בשלבים המכריעים של הטורנירים הגדולים, כולל 18 מפגשים בגראנד סלאמים, הכמות הגדולה בהיסטוריה. הם נפגשו מספר שיא של 60 משחקים רשמיים כאשר ג'וקוביץ' מוביל 29-31. ג'וקוביץ' מחזיק בשיא הזכיות בגראנד סלאם עם 24, ונדאל במקום השני עם 22.
היסטוריית המפגשים

במהלך השנים נדאל וג'וקוביץ נפגשו מספר פעמים כמפורט להלן:
היסטוריית המפגשים > 2006

המפגש הראשון בין השניים התרחש באליפות צרפת הפתוחה ב-2006 במעמד רבע הגמר. נדאל ניצח בשתי המערכות הראשונות 4-6 4-6, ולאחר מכן ג'וקוביץ' פרש בשל פציעות בירך ובגב. לאחר המשחק ג'וקוביץ' אמר במסיבת עיתונאים שהוא הרגיש שהמשחק היה בשליטתו ושהוא מבין כיצד הוא צריך לשחק נגד נדאל. כמו כן הוא אמר שאנשים לא מאמינים שאפשר לנצח את נדאל על חימר, אבל שהוא מאמין ביכולתו לעשות זאת. כאשר סיפרו זאת לנדאל במסיבת עיתונאים הוא הגיב בחיוך ומשיכת כתפיים.
היסטוריית המפגשים > 2007

המפגש הראשון ב-2007 היה בגמר טורניר אינדיאן וולס, בו נדאל ניצח 2-6 5-7. בעקבות ההגעה לגמר ג'וקוביץ' עלה למקום העשירי בעולם, פעם ראשונה שהוא דורג בעשירייה המובילה. בטורניר מיאמי שמתרחש מיד לאחר טורניר אינדיאן וולס, ג'וקוביץ' ונדאל נפגשו ברבע הגמר. הפעם ג'וקוביץ' ניצח 3-6 4-6, בדרכו לזכייה בתואר מאסטרס 1000 ראשון בקריירה. אחרי המשחק ג'וקוביץ' אמר שזה ניצחונו הגדול בקריירה.
הפגישה הבאה הייתה על חימר ברבע גמר טורניר רומא ונדאל ניצח 2-6 3-6 בדרכו לתואר. הם נפגשו שוב על חימר בצרפת הפתוחה, הפעם בחצי הגמר, ונדאל ניצח 5-7 4-6 2-6. זה היה חצי הגמר הראשון של ג'וקוביץ' בגראנד סלאם, ונדאל המשיך לזכייה בתואר שלישי בשלוש שנים בצרפת.
לאחר מכן הם שוב נפגשו בחצי גמר של גראנד סלאם הפעם באליפות וימבלדון. ג'וקוביץ' לקח את המערכה הראשונה 3-6, אך הפסיד את השנייה 1–6 ופרש בשלישית בפיגור 1–4, בשל פציעה בבוהן שמאל.
הם נפגשו בחצי גמר טורניר מונטריאול, שם ג'וקוביץ' ניצח 5-7 3-6 את נדאל שהיה האלוף ב-2005, בדרכו לזכייה בטורניר. הוא היה הראשון מאז בוריס בקר ב-1994 שמנצח את שלושת הראשונים בעולם באותו טורניר - אנדי רודיק המדורג שלישי ברבע הגמר, נדאל המדורג שני בחצי הגמר ואת רוג'ר פדרר המדורג 1 בגמר.
בטורניר סוף השנה בשנגחאי הם נפגשו בשלב הבתים שם נדאל היה זקוק לניצחון בשתי מערכות כדי להבטיח מקום בחצי הגמר. הוא עמד במשימה עם 4-6 4-6.
היסטוריית המפגשים > 2008

ג'וקוביץ' ניצח את נדאל בחצי גמר טורניר אינדיאן וולס 3-6 2-6, ונקם על ההפסד בשנה הקודמת. נדאל היה האלוף המכהן, וג'וקוביץ' המשיך לזכייה ראשונה בטורניר.
הם נפגשו בחצי הגמר בטורניר המאסטרס 1000 על החימר בהמבורג, כאשר אם ג'וקוביץ' היה מנצח הוא היה מחליף את נדאל במקום השני בעולם. במשחק שארך 3 שעות ושלוש דקות ניצח נדאל 5-7 6-2 2-6 בדרכו לזכייה ראשונה בטורניר.
הם נפגשו בשנה השלישית ברציפות ברולאן גארוס, בשלב חצי הגמר, ונדאל שוב ניצח 4-6 2-6 6-7 בדרכו לתואר רביעי רצוף. לג'וקוביץ' הייתה הזדמנות במערכה השלישית לקחת מערכה ראשונה מול נדאל בצרפת כאשר הוא הגיע לנקודת מערכה במצב של 5–6 לטובתו, על ההגשה של נדאל, אך הוא לא צלח במשימה.
הפגישה הבאה הייתה על דשא בגמר טורניר קווינס בלונדון. נדאל ניצח 6-7 5-7 וביסס את עצמו כאחד הפייבוריטים לווימבלדון. נדאל הפך לראשון שזוכה באליפות צרפת הפתוחה ובקווינס מאז איליי נסטסה ב-1973 והספרדי הראשון שזוכה בטורניר מאז 1960, והספרדי הראשון מאז 1972 שזוכה בטורניר דשא כלשהו.
לאחר הזכייה של נדאל בווימבלדון ולאחר מכן בטורניר קנדה, הוא פגש את ג'וקוביץ' בחצי הגמר בסינסינטי. ג'וקוביץ' קטע רצף של 32 ניצחונות כאשר הביס את יריבו 1-6 5-7. נדאל נקם בו בחצי הגמר באולימפיאדת בייג'ינג בדרכו למדליית זהב, 4-6 6-1 4-6. ג'וקוביץ' זכה במדליית הארד.
היסטוריית המפגשים > 2009

השניים נפגשו על חימר במסגרת הסיבוב הראשון של גביע דייוויס בבנידורם, ספרד. נדאל ניצח 4-6 4-6 1-6, הבטיח את ניצחונה של ספרד במפגש והשלים ניצחון ב-15 מערכות מתוך ה-16 ששיחק מול ג'וקוביץ' על חימר.
הם נפגשו שוב על החימר במונטה קרלו, ונדאל ניצח 3-6 6-2 1-6 וזכה בתואר חמישי רצוף בטורניר. לאחר מכן, ג'וקוביץ' הגיע לרומא כאלוף המכהן, אך הפסיד לנדאל בגמר 6-7 2-6. בעקבות ההפסד ג'וקוביץ' ירד למקום הרביעי בעולם ואנדי מארי עלה במקומו למקום השלישי.
הם נפגשו גם בחצי גמר טורניר מאסטרס 1000 השלישי של העונה על חימר במדריד. זה היה מפגש אפי שארך ארבע שעות ושתי דקות (כנראה משחק השלוש מערכות הארוך ביותר בעידן הפתוח). המשחק הוכרע לטובת נדאל בשובר שוויון דרמטי במערכה השלישית לאחר שג'וקוביץ' לקח את המערכה הראשונה 3-6 והפסיד את השנייה בשובר שוויון. ג'וקוביץ' אחז בשתי נקודות משחק בשובר השוויון במערכה השלישית אבל לא הצליח לממש אותן.
בשחזור של חצי הגמר משנה שעברה בסינסינטי ג'וקוביץ' שוב הביס את נדאל 1-6 4-6. נדאל הגיע למפגש אחרי שהפסיד לראשונה בטורניר צרפת הפתוחה ונאלץ לוותר על הגנה על כתרו בווימבלדון בשל פציעה.
הם נפגשו גם בטורניר פאריס בחצי הגמר שם ג'וקוביץ' שוב ניצח 2-6 3-6 בדרכו לתואר הראשון בטורניר. זמן קצר לאחר מכן הם נפגשו בשלב הבתים בטורניר סוף השנה וג'וקוביץ' שוב ניצח 6-7 3-6.
היסטוריית המפגשים > 2010

שנת 2010 הייתה אחת הטובות בקריירה של נדאל עם זכיות בשלושה טורנירי גראנד סלאם ברציפות ועלייה בפעם השנייה למקום הראשון בעולם. המפגש הראשון ביניהם התרחש בגמר טורניר ארצות הברית הפתוחה, ונדאל ניצח 4-6 7-5 4-6 2-6, במשחק שנדחה ביום בשל גשמים. המשחק גם הופסק קרוב לשעתיים בשל גשמים. ג'וקוביץ' אמנם לקח את המערכה היחידה מנדאל בטורניר אך זה לא עצר את נדאל מלזכות בתואר ראשון בארצות הברית ולהשלים זכייה בכל טורנירי הגראנד סלאם, האדם השביעי לעשות זאת (ג'וקוביץ' הפך לשמיני לעשות זאת כאשר זכה ב-2016 בצרפת הפתוחה).
הם נפגשו שוב בשלב הבתים של טורניר סוף העונה בלונדון. אחרי המשחקון השביעי במערכה הראשונה ג'וקוביץ' קיבל טיפול בעינו. נדאל ניצח לבסוף 5-7 2-6.
היסטוריית המפגשים > 2011

2011 היא השנה בה ג'וקוביץ' החל לשלוט בעולם הטניס. נדאל היה יכול להחזיק את כל ארבעת הגראנד סלאמים אם היה זוכה באליפות אוסטרליה הפתוחה אבל הפסיד ברבע הגמר אחרי שנפצע במהלך המשחק, ולבסוף ג'וקוביץ' זכה בתואר, שהיה הגראנד סלאם השני בקריירה שלו.
הם נפגשו בפעם הראשונה בגמר טורניר אינדיאן וולס, כאשר ג'וקוביץ' הגיע עם 19 ניצחונות רצופים מתחילת העונה. הוא האריך את הרצף ל-20 אחרי ניצחון 4–6 3-6 2-6. זמן קצר לאחר מכן הם נפגשו בגמר טורניר מיאמי, ושוב ג'וקוביץ' ניצח, 6-4 3-6 6-7.
בעונת החימר הם שיחקו בגמר טורניר מדריד (נדאל היה האלוף המגן) כאשר ג'וקוביץ' עדיין לא הפסיד מתחילת העונה ונדאל היה עם רצף של 37 ניצחונות על חימר. ג'וקוביץ' קטע את הרצף של נדאל עם 5-7 4-6. לאחר המשחק ג'וקוביץ' אמר שנראה שזה המשחק הטוב ביותר ששיחק על חימר. הם נפגשו גם במאסטרס 1000 השלישי של העונה על חימר, ברומא כאשר נדאל הגיע כאלוף המכהן, וג'וקוביץ' ניצח בפעם הרביעית ברציפות 4-6 4-6. בצרפת הפתוחה נמנע מפגש ביניהם לאחר שרוג'ר פדרר סיים את רצף הניצחונות של ג'וקוביץ' בחצי הגמר.
המפגש הבא היה בגמר ווימבלדון על דשא, כאשר בהגיעו לגמר ג'וקוביץ' הבטיח את המקום הראשון בעולם לאחר הטורניר על חשבון נדאל. ג'וקוביץ' ניצח את האלוף המכהן, 4-6 1-6 6-1 3-6 וזכה לראשונה בווימבלדון.
בשחזור של הגמר משנה שעברה, ג'וקוביץ' ניצח את נדאל גם בגמר אליפות ארצות הברית 2-6 4-6 7-6 1-6. זה היה תוארו הראשון של ג'וקוביץ' בארצות הברית והפך לאדם השישי בעידן הפתוח שזוכה בלפחות 3 גראנד סלאמים בעונה אחת, אחרי שנדאל גם השלים את ההישג הזה שנה קודם לכן.
היסטוריית המפגשים > 2012

הצמד נפגש לגמר גראנד סלאם שלישי ברציפות באוסטרליה הפתוחה, במה שנחשב לאחד המשחקים הטובים ביותר בכל הזמנים. ג'וקוביץ' חזר מפיגור 2–4 במשחקונים במערכה החמישית וניצח 5–7 4-6 2-6 7-6 5-7, במשחק שארך חמש שעות ו-53 דקות, הגמר הארוך ביותר בגראנד סלאם, כאשר השיא הקודם היה ארבע שעות ו-54 דקות כאשר מאטס וילנדר ניצח את איוון לנדל בגמר ארצות הברית הפתוחה ב-1988. זה גם היה המשחק הארוך ביותר באליפות אוסטרליה הפתוחה. בזמן טקס הענקת הגביע הצמד בקושי יכול היה לעמוד על הרגליים ונאלצו להביא להם כיסאות.זה היה ניצחונו השביעי ברציפות של הסרבי על הספרדי, כולם במעמד הגמר.
בעונת החימר המומנטום ביריבות השתנה לטובת נדאל. הוא ניצח את ג'וקוביץ' בגמר טורניר מונטה קרלו 3–6 1-6, וזכה בטורניר בלי לשמוט מערכה ובפעם השמינית ברציפות. גם בטורניר רומא נדאל ניצח 5-7 3-6, ונקם על ההפסד בגמר משנה שעברה. השניים נפגשו לראשונה בגמר צרפת הפתוחה לאחר שנדאל ניצח את ג'וקוביץ' ברבע הגמר ב-2006 ובחצי הגמר ב-2007 ו-2008. נדאל ניצח את שתי המערכות הראשונות 4-6 3-6 והוביל 0-2 במערכה השלישית. ג'וקוביץ' ניצח שמונה משחקונים רצופים ולקח מערכה ראשונה מנדאל בפאריס 2-6. במצב של 1-2 לג'וקוביץ', כולל שבירה, המשחק נקטע בשל גשם והמשיך רק ביום למחרת. נדאל שבר חזרה את ג'וקוביץ' השווה ל-2-2, וניצח את המערכה 5-7.
השניים לא נפגשו יותר במהלך 2012 לאחר שנדאל סיים את העונה מוקדם בשל פציעה.